stanford-oval/wikipedia huggingface dataset:
Between the Buttons
Musiikki > Kappalemateriaali > A-puoli

Avausraita ”Yesterday’s Papers” on ensimmäinen Rolling Stonesin albumilla julkaistu kappale, jonka Mick Jagger sävelsi ja sanoitti yksin. Kappaleen inspiraatioon vaikutti oletettavasti Chrissie Shrimpton, josta Jagger oli eronnut levyn äänitysten alkamisen aikoihin kolmen vuoden seurustelun päätteeksi. Kappaleessa tyttöystävää verrataan eilispäivän sanomalehteen, jota kukaan ei halua. ”Yesterday’s Papers” on nopeatempoinen kappale, jossa sekoittuvat marimban, huuliharpun ja puhaltimien äänet.
Kappaleen ”My Obsession” sanoituksen Jagger rakensi sanan obsession (suom. pakkomielle) ympärille. Laulu kertoo tytöistä, joka tarvitsevat opettamista.
”Back Street Girl” oli Rolling Stonesin ensimmäisiä kiinnostuksenosoituksia country- ja folk-vaikutteiseen poppiin. Kappaleessa yhdistyvät hienovaraisesti plektralla soitettu akustinen kitara, kevyt lyömäsoitinten ääni ja harmonikansoitto. Herkälle musiikille luo vastapainon teksti, jossa takakadun tyttöä neuvotaan palvelemaan miestä seksuaalisesti.
”Connection” on pitkälti Keith Richardsin säveltämä pop-kappale. Richardsin soittamat Chuck Berry -tyyliset kitarasoinnut sekoittuvat minimalistiseen pianomelodiaan. Sanoitus kuvaa Richardsin kaipuuta kiertueelta kotiin. Siinä kuvataan elämää lentokentillä, ratsioita, rokotuksia sekä laulun nimen mukaisesti yhteyksien luomista ja niiden katoamista. Richards ja Jagger laulavat kappaleen yhdessä.
Bob Dylan -vaikutteinen ”She Smiled Sweetly” käsittelee naista, johon Jagger suhtautuu pelonsekaisen kunnioittavasti. Sanoituksessa yhtye osoittaakin sille poikkeuksellisen humaaneja tunteita. Esillä on synkkä urkumelodia, jonka taustalla soivat piano ja Bill Wymanin raskaat bassokuviot. ”She Smiled Sweetly” -kappaleen kaltaiset syvät ja lämpimät balladit olivat toistuva osa Rolling Stonesin tuotantoa noin vuosien 1965–1973 ajan.
Kappaleessa ”Cool, Calm & Collected” vaudeville-tyylisen tirehtöörin roolin omaksunut Jagger laulaa tytöstä, joka on liian kyvykäs, varakas ja kunnioitettu miellyttääkseen miestä. Brian Jones soittaa kertosäkeessä sitaria. Tummasävyinen kappale päättyy rumpujen, kitaran, kazoon ja nokkahuilun kiihtyvään soittoon.
Musiikki > Kappalemateriaali > B-puoli

B-puolen aloittavassa kappaleessa ”All Sold Out” ovat esillä Jaggerin hyytävä laulu ja Richardsin kitara. Basisti Bill Wyman ja rumpali Charlie Watts soittavat pauhaavalla tyylillä, kun taas Jones puhaltaa hiljaa huiluun. Sanoituksessa on esillä viha, ja Jagger on tyrmistynyt petoksesta, jota ei kuitenkaan avata tarkemmin.
”Please Go Home” -kappaleessa Charlie Wattsin rumpujensoiton päälle on lisätty paljon kaikuefektejä ja kitaraa, mikä oli Rolling Stonesin ensimmäisiä psykedeelisiä kokeiluja. Rytmi on peräisin Bo Diddleyn musiikista.
Myös ”Who’s Been Sleeping Here?” on saanut vaikutteita Bob Dylanilta. Siinä Jagger tiedustelee naiselta, kuka on nukkunut hänen vuoteessaan ja syönyt hänen lautaseltaan hänen poissaollessaan. Dylan-vaikutteet kuuluvat sanoituksen kielikuvien lisäksi musiikissa, jossa soivat folk-tyyliset akustiset kitarat, huuliharppu ja pianomelodia. Dylan-vaikutteista poikkeavat kuitenkin Richardsin soittamat muutamat rock and roll -kitarariffit.
”Complicated”-kappaleeseen antoi inspiraation todennäköisesti Jaggerin uusi tyttöystävä Marianne Faithfull. Sanoituksessa naista kuvataan monimutkaiseksi, sivistyneeksi, hienostuneeksi, pehmeäksi ja saa osakseen liian vähän arvostusta. Kappale alkaa surf-musiikin tavoin, mutta se muuttuu Rolling Stonesille tyypilliseksi pop-sekoitukseksi. Perussoundiltaan ja rytmiltään se on samankaltainen kuin ”My Obsession”.
Rock and rollia edustavan ”Miss Amanda Jones” -kappaleen aloittaa sähkökitaramelodia. Richards soittaa useita riffjaksoja, ja Jagger laulaa Amanda Jonesista, joka kuvataan varakkaasta perheestä tulevana nuorena tyttönä, jonka yöt kuluvat juhliessa. Samalla hän vaarantaa maineensa.
Päätöskappaleen ”Something Happened to Me Yesterday” aiheena on LSD, vaikkakaan sen käyttöä ei mainita suoraan. Jagger ja Richards laulavat ainoastaan, kuinka heille tapahtui eilen ”jotakin” ja kuinka jännittävää se oli. He myös parodioivat Dixon of Dock Green -tv-sarjan poliisihahmoa PC George Dixonia, joka ei ole varma, onko tapahtunut jotakin laitonta. Hauskuuden lisäämiseksi Brian Jones soittaa puhaltimillaan vaudeville-tyylisiä ääniä.
Kansitaide

Albumin kannen kuvasi Gered Mankowitz marraskuun 1966 puolivälissä. Kuva otettiin varhain aamulla yhtyeen äänitettyä albumia koko yön Olympic-studioilla, jossa Mankowitz oli usein mukana valokuvaamassa. Kannen kuvauspaikkana toimi hänen ehdotuksestaan Lontoon Primrose Hill, joka sijaitsi noin 20 minuutin ajomatkan päässä studiolta. Kameran linssiin voideltiin vaseliinia, millä saatiin kuvan reunoille halutun epätarkka ja psykedeelinen lopputulos. Kamera on tarkennettu edessä oikealla seisovaan Charlie Wattsiin, mutta kuva sumenee reunoilta, ja vasemmalla oleva Keith Richards näkyy hyvin epätarkasti. Rich Cohen kirjoittaa teoksessaan Aurinko & Kuu & Rolling Stones sen olevan LSD-koodikieltä, joka merkitsee tajunnan hämärtymistä. Yhtyeen ja albumin nimet on merkitty pienellä fontilla Wattsin takin nappien kohdalle.
»Eräänä aamuna poistuimme aamunkoitteessa studiosta, ja kun käännyin katsomaan heitä, ajattelin: ’Jessus, mutta hehän näyttävät aivan Rolling Stonesilta.’ Kaikki, mitä olimme ajatelleet Rolling Stonesista, oli kiteytynyt siihen tietyntyyppiseen sumeuteen. –– Halusin aikaisen aamun valon, taivaan ja puita taustalle. Sessio kesti vain noin kaksikymmentä minuuttia, koska olimme niin väsyneitä, pilvessä ja kylmissämme.» 
(Gered Mankowitz, kannen kuvaaja)
Mankowitz on kertonut, että sessiossa oli aluksi ongelmia Brian Jonesin kanssa, jonka hän koki yrittävän pilata kuvat. Manageri Andrew Loog Oldhamin ohjeistuksesta Mankowitz lakkasi kiinnittämästä Jonesiin huomiota, ja lopulta hän oli aikaansaannoksiinsa tyytyväinen. Mankowitzin mielestä yhtyeestä teki vain kiinnostavamman se, että kaikki sen jäsenet eivät hymyilleet tasapuolisesti tai edes katsoneet kameraan.
Albumin takakannessa on Charlie Wattsin piirustuksia. Albumin nimi syntyi niihin liittyvästä väärinkäsityksestä. Andrew Loog Oldham sanoi Wattsille kuviin liittyviä ohjeita antaessaan, että levyn nimi on nappien välissä (engl. between the buttons). Watts luuli sen olevan kirjaimellisesti albumin nimi.
Julkaisu ja vastaanotto > Myynti ja painokset

Decca Records julkaisi Between the Buttons -albumin 20. tammikuuta 1967 Britanniassa, missä se oli yhtyeen viides studioalbumi. Se nousi Britannian albumilistalla kolmanneksi ja pysyi listalla 22 viikon ajan.
Yhdysvalloissa Between the Buttons oli Rolling Stonesin seitsemäs studioalbumi. Painoksen julkaisi London Records, ja siltä jätettiin pois kappaleet ”Back Street Girl” ja ”Please Go Home”, joiden tilalla olivat Britanniassa hieman aiemmin singleinä julkaistut ”Let’s Spend the Night Together” ja ”Ruby Tuesday”. Myös kappalejärjestyksessä oli pieniä eroja, ja esimerkiksi ”My Obsession” oli siirretty B-puolen toiseksi raidaksi. Albumi oli yhtyeen viimeinen, joka julkaistiin Yhdysvalloissa eri kappaleilla. Pitkään jatkuneen suosionsa myötä Rolling Stones pystyi vastaamaan paremmin musiikistaan ja urastaan. Albumin sijoitus Billboard 200 -listalla oli parhaimmillaan toinen ja listaviikkoja kertyi 47. Albumista myönnettiin 24. helmikuuta 1967 kultalevy puolen miljoonan kappaleen myynnin johdosta.
Julkaisu ja vastaanotto > Arvioita

| Kriitikoiden vastaanotto> Arvostelupisteet.Julkaisu | Kriitikoiden vastaanotto> Arvostelupisteet.Pisteet |
| --- | --- |
AllMusic: 
Entertainment Weekly: A
Tom Hull: A
Brittiläisessä New Musical Express -lehdessä kriitikko Keith Altman kehui tuoreeltaan albumia ja etenkin tuottaja Oldhamin työtä. Yhdysvalloissa Billboard antoi albumista helmikuussa 1967 positiivista palautetta. Artikkelissa kehuttiin kappaleita ”Connection” ja ”Miss Amanda Jones”. Albumin uskottiin saavuttavan hyvää listamenestystä yhtyeen aiempien pitkäsoittojen tavoin, mitä hittisinglet ”Let’s Spend the Night Together” ja ”Ruby Tuesday” edesauttaisivat. Crawdaddy-lehdessä (1967) Jon Landau kirjoitti uskovansa, että Rolling Stonesia ja etenkin Between the Buttons -levyä kuunnellaan vielä viiden vuoden päästäkin.
AllMusic-sivustolla Richie Unterberger kirjoittaa, että kun Between the Buttonsia kuuntelee avoimin mielin, sen huomaa olevan Rolling Stonesin vahvimpia ja monipuolisimpia albumeja, jolla on monia hienoja kappaleita, jotka ovat tuntemattomia muille paitsi yhtyeen ihailijoille. Sanoitukset olivat alkaneet kehittyä paremmiksi ja sovitukset luovemmiksi. Kappaleita ”All Sold Out” ”My Obsession” ja ”Yesterday’s Papers” Unterberger kuvaa lähes klassikoiksi. ”She Smiled Sweetly” paljastaa yhtyeen salatun romanttisen puolen, siinä missä ”Connection” on levyn harvoja perinteisempiä rockeja.
Entertainment Weekly -lehden arviossa vuonna 2002 David Browne kuvasi albumin olevan ”röyhkeä kattaus svengaavan Lontoon ivallista vaudeville-rockia”. Hänen arvosanansa albumille on A. Saman arvosanan antoi Tom Hull, jonka mielestä albumi toimii paremmin Britannian-painoksen kappaleilla. Erityisen pettynyt Hull oli kappaleen ”Please Go Home” pudottamiseen Amerikan-painokselta.
Rolling Stone -lehti sijoitti Between the Buttonsin vuonna 2003 sijalle 355, kun se valitsi mielestään kaikkien aikojen 500 parasta albumia. Vuoden 2012 päivitetyllä listalla sijoitus oli 357.
Jotkut kriitikot ovat kritisoineet Between the Buttons -albumia siinä missä muitakin Rolling Stonesin vuoden 1967 julkaisuja. Heidän mielestään yhtye menetti raakaa energiaansa siirryttyään kohti trendikästä psykedeelistä rockia ja tavoitellessaan Beatlesin, Kinksin ja Bob Dylanin tyylistä ilmaisua.
Kappaleet

Kaikki kappaleet kirjoittaneet Mick Jagger ja Keith Richards.
Sovitukset The Rolling Stones.
| --- | --- |
 Britannian painos A-puoli Yesterday’s Papers – 2.20  My Obsession – 3.20  Back Street Girl – 3.22  Connection – 2.13  She Smiled Sweetly – 2.42  Cool, Calm & Collected – 4.15 B-puoli All Sold Out – 2.15   Please Go Home – 3.14  Who’s Been Sleeping Here? – 3.51  Complicated – 3.15  Miss Amanda Jones – 2.48  Something Happened to Me Yesterday – 4.58  :  Yhdysvaltain painos A-puoli Let’s Spend the Night Together – 3.29  Yesterday’s Papers – 2.20  Ruby Tuesday – 3.12  Connection – 2.13  She Smiled Sweetly – 2.42  Cool, Calm & Collected – 4.15 B-puoli All Sold Out – 2.15    My Obsession – 3.20  Who’s Been Sleeping Here? – 3.51  Complicated – 3.18  Miss Amanda Jones – 2.48  Something Happened to Me Yesterday – 4.58
Tekijät > Muusikot

The Rolling Stones
Mick Jagger – laulu, lyömäsoittimet
Brian Jones – urut, vibrafoni, huuliharppu, nokkahuilu, lyömäsoittimet, kazoo, saksofoni, dulcimer, marimba, theremin, cembalo, kitara, piano, sitar, trumpetti, käyrätorvi, pasuuna, taustalaulu
Keith Richards – kitara, taustalaulu, bassokitara, piano, urut, kontrabasso
Charlie Watts – rummut, lyömäsoittimet
Bill Wyman – bassokitara, lyömäsoittimet, kontrabasso, taustalaulu
Vierailijat
Jack Nitzsche – piano, cembalo, lyömäsoittimet, torvisovitukset
Ian Stewart – piano, urut
Nicky Hopkins – piano
Nick De Caro – harmonikka kappaleessa ”Back Street Girl”
Tekijät > Muut

Andrew Loog Oldham – tuottaja
Gered Mankowitz – kannen valokuva
Charlie Watts – piirustukset
Albumin takakannessa on rumpali Charlie Wattsin piirustuksia. Levyn nimi on kirjoitettu kahden napin väliin.
Cibona Zagreb

| KK Cibona |
| --- | --- |
Liiga:  A1 Liga Adrianmeren liiga
Perustettu:  1946
Historia:  1946-
Areena:  Dražen Petrović Basketball Hall kapasiteetti 5 400
Kotipaikka:  Zagreb, Kroatia
Värit:           
Presidentti:   Ivo Jelušić
Päävalmentaja:   Velimir Perasović
Mestaruudet:   16 Kroatian mestaruus  6 Kroatian Cup  3 Jugoslavian mestari  8  Jugoslavian Cup  2 Euroliiga  2 Saporta Cup  1 Korać Cup  Euroleague Opening Tournament 2001 
Kotisivu:  www.cibona.com
Košarkaški klub Cibona Zagreb on kroatialainen koripalloseura. Seura sijaitsee Zagrebissa ja joukkue osallistuu vuosittain myös Adrianmeren liigaan. Aikaisemmin se pelasi myös Euroliigassa.
Joukkue on Kroatian menestynein koripalloseura. Seuran kotiareena on nimetty kuuluisan kroatialaisen koripalloilijan, Dražen Petrovićin mukaan. Nimi Cibona tulee latinasta ja tarkoittaa hyvää ruokaa. Seuran pääsponsoreina toimiikin 4 suurta elintarvikeyritystä.
Mestaruudet

Kroatian Liiga (16) 1992, 1993, 1994, 1995, 1996, 1997, 1998, 1999, 2000, 2001, 2002, 2004, 2006, 2007, 2009, 2010, 2012
Kroatian Cup (7) 1995, 1996, 1999, 2001, 2002, 2009, 2013
Jugoslavian Liiga (3) 1982, 1984, 1985
Jugoslavian Cup (8) 1969, 1980, 1981, 1982, 1983, 1985, 1986, 1988
Euroliiga (2) 1985, 1986
Saporta Cup (2) 1982, 1987
Korać cup (1) 1972
Adrianmeren liiga (1) 2014
Entisiä pelaajia

Krešimir Ćosić
Dražen Petrović
Gordan Giriček
Zoran Planinić
Aiheesta muualla

Virallinen kotisivu
Joukkue Euroliigan sivuilla
Daniela Rondinelli

| Daniela Rondinelli |
| --- | --- |

Euroopan parlamentin jäsen
 2.7.2019–  
Ryhmä:  S&D-ryhmä
Henkilötiedot
Syntynyt: 16. elokuuta 1967 (ikä 57) Rooma, Italia
Kansalaisuus:  italialainen
Tiedot
Puolue:  Demokraattinen puolue
Muut puolueet:  Viiden tähden liike (2019-2022)
Daniela Rondinelli (s. 16. elokuuta 1967 Rooma, Italia) on italialainen poliitikko. Rondinelli edustaa demokraattista puoluetta. Rondinelli on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Daniela Rondinelli Wikimedia Commonsissa
Daniela Rondinelli Euroopan parlamentin jäsenet. Euroopan parlamentti.
Kiwanis International

Kiwanis International on kansainvälinen hyväntekeväisyysjärjestö. Se on perustettu 1915 Detroitissa. Nykyisin Kiwanis-kerhoja on yli 8000.  1900-luvun lopulla jäseniä oli yli 3000 000 70 maassa.
Pääkonttori on nykyisin Indianapolisissa Yhdysvalloissa. Järjestö oli aluksi vain liikemiesten välinen järjestö, se on hyväksynyt naisjäseniä vuodesta 1987 alkaen.
Kiwanit järjestävät lapsille ja koululaisille kerhoja, joiden toiminta pyrkii edistämään humanistisia arvoja uskonnosta riippumatta.
Kotisivut

http://www.kiwanis.org/
http://www.kiwanis.or.ro/ (Arkistoitu – Internet Archive) Kiwanis Romania
Chocolate (Kylie Minoguen kappale)

| ”Chocolate” Kylie Minogue |
| --- | --- | --- |

Singlen tiedot
 Albumilta: Body Language
 Julkaistu: 28. kesäkuuta 2004
 Formaatti: Single
 Tuottaja(t): Johnny Douglas
 Tyylilaji: Pop, R&B
 Kesto: 05.00
 Levy-yhtiö: Parlophone
Kylie Minoguen muut singlet
| ”Red Blooded Woman” 2004 | ”Chocolate” 2004 | ”I Believe in You” 2004 |
Chocolate on dancepopkappale Kylie Minoguen albumilta Body Language. Se julkaistiin vuonna 2004, ja sen kirjoittivat Johnny Douglas ja Karen Poole. Kappale oli albumin kolmas single, ja se nousi ykköseksi Ukrainassa ja Chilessä.
Kappalelista

"Chocolate" (Radio Edit) – 4:02
"Love at First Sight" (Live at Money Can't Buy) – 4:57
"Chocolate" (Radio Edit) – 4:02
"City Games" – 3:42
"Chocolate" (Tom Middleton Cosmos Mix) – 7:29
"Chocolate" (EMO Mix Edit) – 4:31
"Chocolate" (Video)
"Chocolate" (Radio Edit) – 4:02
"City Games" – 3:42
"Chocolate" (Tom Middleton Cosmos Mix) – 7:29
"Chocolate" (EMO Mix Edit) – 4:31
"Love at First Sight" (Live at Money Can't Buy) – 4:57
"Chocolate" (Video)
Esitykset konsertissa

Showgirl Homecoming Live
Showgirl Homecoming Tour
Kappale esitettiin myös TV-konsertissa Money Can't Buy (2003).
Listasijoitukset

| Lista | Korkein sijoitus |
| --- | --- |
Australia (ARIA Charts): 14
Itävalta (Ö3 Austria Top 75): 58
Eurooppa (European Hot 100 Singles): 19
Ranska (SNEP): 69
Saksa (Media Control Charts): 43
Unkari (Mahasz): 7
Irlanti (Irish Singles Chart): 9
Italia (FIMI): 26
Kanada (Canadian Hot 100): 19
Uusi-Seelanti (RIANZ): 14
Alankomaat (Mega Single Top 100): 45
Sveitsi (Schweizer Hitparade): 53
Britannia (UK Singles Chart): 6
Julkaisuhistoria

| Maa | Päivämäärä |
| --- | --- |
Britannia: 28. kesäkuuta 2004
Australia: heinäkuu 2004
Aiheesta muualla

Kylie Minoguen virallinen sivusto (englanniksi)
Daniela Samulski

| Mitalit | Mitalit | Mitalit |  |
| --- | --- | --- | --- |
|  Samulski vuonna 2009. |  Samulski vuonna 2009. |  Samulski vuonna 2009. |  |
Maa:   Saksa
Naisten uinti
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Rooma 2009 | 50 m selkäuinti |  |
|  Hopeaa | Rooma 2009 | 4×100 m vapaauintiv. |  |
|  Pronssia | Rooma 2009 | 4×100 m sekauintiv. |  |
Daniela Samulski (31. toukokuuta 1984 Berliini – 22. toukokuuta 2018) oli saksalainen uimari, joka voitti kolme mitalia pitkän radan MM-kilpailuissa 2009. Hän osallistui vuosien 2000 ja 2008 kesäolympialaisiin ja voitti useita mitaleja sekä pitkän että lyhyen radan EM-kilpailuista. Samulski kuoli syöpään 33-vuotiaana 22. toukokuuta 2018.
Aiheesta muualla

Kuvia tai muita tiedostoja aiheesta Daniela Samulski Wikimedia Commonsissa
Daniela Samulski Kansainvälinen olympiakomitea. (englanniksi)
Naisten 4 × 200 metrin vapaauintiviestin pitkien ratojen Euroopan-mestarit
| --- | --- |
1980-luku:  1983:  Otto • Strauß • Sirch • Meineke •  1985:  Strauß • König • Stellmach • Friedrich •  1987:  Stellmach • Friedrich • Strauß • Möhring •  1989:  Möhring • Stellmach • Strauß • Friedrich
1990-luku:  1991:  Poulsen • Jensen • Puggaard • Jacobsen •  1993:  Kielgaß • Osygus • van Almsick • Hase •  1995:  Hase • Jung • Kielgaß • van Almsick •  1997:  Hase • Götz • Buschschulte • Kielgaß •  1999:  van Almsick • Szalai • Stockbauer • Kielgaß
2000-luku:  2000:  Potec • Păduraru • Diaconescu • Câșlaru •  2002:  Dallmann • Ries • Stockbauer • van Almsick •  2004:  Rouba • Caballero • Roca • Villaécija •  2006:  Dallmann • Samulski • Steffen • Liebs •  2008:  Manaudou • Balmy • Lazare • Poptšanka
2010-luku:  2010:  Mutina • Dara • Hosszú • Verrasztó •  2012:  Mizzau • Nesti • Carli • Pellegrini •  2014:  Mizzau • Pirozzi • Masini • Pellegrini •  2016:  Jakabos • Verrasztó • Kapás • Hosszú •  2018:  Faulkner • Greenslade • Hibbott • Anderson
2020-luku:  2020:  Hope • van Selm • Hibbott • Anderson •  2022:  de Jong • Holkenborg • van Kooten • Steenbergen
Lahden Peli-Veikot

Lahden Peli-Veikot on jalkapalloilun erikoisseura, jonka historia juontaa vuoteen 1905 ja Viipuriin. Seura perustettiin tuolloin Sorvalin Veikot -nimellä ja on tätä nykyä Lahden toiseksi vanhin jalkapalloseura.
Seura siirtyi Lahteen sotien jälkeen ja päälajiksi vakiintui samalla jalkapallo. Vuonna 1962 seuran nimi lyhennettin muotoon Veikot, vuotta myöhemmin muotoon Peli-Veikot ja lopulta 1964 nimeksi tuli Lahden Peli-Veikot.
Lahden Peli-Veikot pelasi vuosikymmeniä alemmissa divisioonissa sekä Lahden että Uudenmaan piireissä. 2000-luvun kuluessa toiminta on vakiintunut KKI-ikämiessarjoihin. Viime vuosina seura on selviytynyt KKI 45 -sarjassa ylempään loppusarjaan kausina 2015 (8.), 2018 (10.) sekä 2019 (6.). Menneen vuosikymmenen aikana seura on pelannut kausittain vaihdellen myös KKI 35 sekä KKI 40 -sarjoissa. Seura on osallistunut myös KKI SM -karsintoihin.
Cross Purposes Live

| Cross Purposes Live Black Sabbath |
| --- | --- | --- |

Livealbumin tiedot
 Äänitetty : Hammersmith Apollo, Lontoo 13. huhtikuuta 1994
 Julkaistu: 1. maaliskuuta 1995
 Tuottaja(t): Will Ashurst (audio), Martin R. Smith (video)
 Tyylilaji: heavy metal, hard rock, doom metal
 Kesto: 71.00 (CD) 87:00 (Video)
 Levy-yhtiö: I.R.S. Records
Black Sabbathin muut julkaisut
| Cross Purposes 1994 | Cross Purposes Live 1995 | Forbidden 1995 |
Cross Purposes Live on Black Sabbath -yhtyeen live-cd:n ja live-vhs-videon sisältävä julkaisu vuodelta 1995. Se nauhoitettiin ja taltioitiin Hammersmith Apollossa Lontoossa 13. huhtikuuta 1994. Nimensä mukaisesti se on peräisin Cross Purposes-albumia promotoivalta kiertueelta.
Julkaisulla yhtyeen riveissä soittavat alkuperäisjäsenet Tony Iommi (kitara) ja Geezer Butler (basso), laulaja Tony Martin, rumpali Bobby Rondinelli sekä kosketinsoittaja Geoff Nicholls. Tony Martin sairasteli suuren osan ajasta kiertueella ja hänen tämän julkaisun laulusuoritus ei ole paras mahdollinen.
Julkaisun kappalelistasta puolet (8 kappaletta) on Ozzy Osbournen ajalta, kolme Ronnie James Dion aikakaudelta ja loput viisi Tony Martinin aikaisilta Sabbath-albumeilta. Kappaleet "Anno Mundi", "Mob Rules" ja "Neon Knights" ovat vain vhs-versiossa. Konsertissa soitettiin myös "Children of the Sea", mutta jostain syystä se on jätetty julkaisulta pois ja myös rumpusooloa on editoitu.
DVD-versiot materiaalista on julkaistu vuosina 2003 ja 2010, mutta ne ovat julkaistu ilman Tony Iommin tai Sabbathin lupaa ja ovat näin ollen epävirallisia ja lisäksi toinen versioista ei sisällä kaikkia vhs-versiossa olleita kappaleita.
Kappaleet

Time Machine (säv. Butler, Dio, Iommi)  – 5.08
Children of the Grave (säv. Iommi, Ward, Butler, Osbourne)  – 5.25
I Witness (säv. Iommi, Butler, Martin)  – 5.02
Mob Rules (säv. Butler, Dio, Iommi)  – 4.18 (vain videolla)
Into the Void (säv. Iommi, Ward, Butler, Osbourne)  – 6.39
Anno Mundi (säv. Black Sabbath, san. Martin)  – 6.17 (vain videolla)
Black Sabbath (säv. Iommi, Ward, Butler, Osbourne)  – 8.12
Neon Knights (säv. Butler, Dio, Iommi, Ward)  – 5.35 (vain videolla)
Psychophobia (säv. Iommi, Butler, Martin)  – 3.03
The Wizard (säv. Iommi, Ward, Butler, Osbourne)  – 4.42
Cross of Thorns (säv. Iommi, Butler, Martin)  – 4.43
Symptom of the Universe (säv. Iommi, Ward, Butler, Osbourne)  – 7.31
Headless Cross (säv. Iommi, Powell, Martin)  – 5.34
Paranoid (säv. Iommi, Ward, Butler, Osbourne)  – 5.13
Iron Man (säv. Iommi, Ward, Butler, Osbourne)  – 3.27
Sabbath Bloody Sabbath (säv. Iommi, Ward, Butler, Osbourne)  – 6.11
Kappaleet > DVD-julkaisun kappaleet (Masters from the Vaults - Cross Purposes, Classic Rock Legends 2003)

Time Machine
Children of the Grave
I Witness
Mob Rules
Into The Void
Anno Mundi
Symptom of the Universe
Headless Cross
Paranoid
Feels Good To Me (säv. Black Sabbath, san. Martin) - 5:44 (1990 promovideo, bonus-kappale)
kesto 60 min
Eagle Rock Entertainmentin vuonna 2010 julkaisema DVD-versio sisältää kaikki alkuperäisellä VHS-videolla olleet kappaleet
Kokoonpano

Tony Iommi – kitara
Geezer Butler – basso
Tony Martin – laulu
Bobby Rondinelli – rummut
Geoff Nicholls – kosketinsoittimet
Julkaisuhistoria

1995: IRS CD/VHS 7243-4-91314-3-9, EU
1995: IRS CD/VHS 7343-4-77806-08, US
2003: Classic Rock Legends, DVD
2010: Eagle Rock Entertainment, DVD
Aiheesta muualla

Cross Purposes Live Discogsissa. (englanniksi)
Albumi Cross Purposes Live Encyclopaedia Metallum -sivustolla (englanniksi)
Kyynärjärvi (Kankaanpää)

| Kyynärjärvi |
| --- | --- |
 Kyynärjärvi nähtynä Pohjanmaantieltä.
Valtiot:  Suomi
Paikkakunta:  Kankaanpää
Koordinaatit:  61°50′39″N, 22°19′29″E
Järvinumero:  36.026.1.001 
Mittaustietoja
Pinnankorkeus:  68 m
Rantaviiva:  3,38 km
Pinta-ala:  0,44 km²
 fiKyynärjärvi (Kankaanpää) 
Kyynärjärvi on Karvianjoen vesistön kuuluva järvi Kankaanpäässä Satakunnassa. Järven pinta-ala on 44,5 hehtaaria, rantaviiva 3,38 kilometriä ja korkeus merenpinnasta 68,0 metriä. Järvi sijaitsee noin neljä kilometriä Kankaanpään keskustaajamasta pohjoiseen kantatien 44 länsipuolella. Järven lounaisrannassa on lintutorni. Järvellä pysähtyvät varsinkin viklot ja metsähanhet.
Kyynärjärvi on matalaan hiekkalaaksoon syntynyt kortejärvi. Se on lähes umpeenkasvanut. Vettä on 1–2 metriä. Rannat ovat erittäin loivia ja järvi tulvii keväisin ja sateiden jälkeen.